আইলোনা ভার্লি

আইলোনা ভার্লি একজন কানাডীয়-আমেরিকান  ড্র্যাগ কুইন, যিনি কানাডাস ড্র্যাগ রেস-এর প্রথম মৌসুমে প্রতিদ্বন্দ্বিতা করার জন্য সর্বাধিক পরিচিত। 

 প্রাথমিক জীবন 
ভার্লি, স্যান্ডি ভার্লির ঘরে জন্মগ্রহণ করেন। তিনি ব্রিটিশ কলাম্বিয়ার লিটন  এবং সারেতে বেড়ে ওঠেন। তারা মেক-আপ শিল্প শেখার জন্য ভ্যানকুভারের ব্লাঞ্চ ম্যাকডোনাল্ড সেন্টারে যোগ দেন। 

 পেশাজীবন 
ভার্লি পপ গায়ক ম্যাথিউ ভি-এর ২০১৮ সালে মুক্তিপ্রাপ্ত একক গান "ব্রোকেন"-এর ভিডিওতে অভিনয় করেছিলেন, যার পূর্বে ম্যাথিউ ভি-এর উপস্থিতিতে একটি ড্র্যাগ অনুষ্ঠানে ভার্লি, তার ২০১৭ সালের একক গান "টেল মি স্মুথ"-এ পারফর্ম করেছিলেন। Patrick Crowley, "Canadian Crooner Mathew V Debuts Drag-tastic 'Broken' Music Video: Watch" . Billboard, February 9, 2018.
থাম্ব|রূপলস ড্র্যাগকন এলএ, ২০১৯-এ আইলোনা ভার্লি।
ভার্লি কানাডাস ড্র্যাগ রেস-এর প্রথম মৌসুমে অংশ নিয়েছিলেন। এটি ছিল একটি আপাতবাস্তব প্রতিযোগিতামূলক টেলিভিশন ধারাবাহিক যা আমেরিকান ধারাবাহিক রূপলস ড্র্যাগ রেস-এর উপর ভিত্তি করে তৈরি ড্র্যাগ রেস ফ্র্যাঞ্চাইজির কানাডীয় সংস্করণ। এই অনুষ্ঠানে উপস্থিত হওয়ার আগে, তারা আমেরিকান সংস্করণের একাদশ এবং দ্বাদশ মৌসুমে অংশগ্রহণের জন্য লস অ্যাঞ্জেলেসে অডিশন দিয়েছিলেন।  তারা ছিলেন প্রতিযোগিতার "প্রথম আদিবাসী, দ্বৈত-মানস এবং প্রকাশ্যে অ-দ্বৈত লিঙ্গ কুইন"।  কানাডাস ড্র্যাগ রেসে, ভার্লি তিনবার শেষ দুইয়ে স্থান লাভ করেছিলেন এবং সপ্তম পর্বে বাদ পড়েছিলেন।  মৌসুমের চূড়ান্ত পর্বে তাদের সাজের জন্য তারা ইতিবাচক মনোযোগ আকর্ষণ করেছিলেন, যেখানে তারা তাদের নিজস্ব প্যাস্টেল রঙের একটি আদিবাসী ঐতিহ্যবাহী জিঙ্গেল ড্রেস পড়েছিলেন; যার গায়ে ছিল নিখোঁজ এবং খুন হওয়া আদিবাসী নারী আন্দোলনের প্রতীক লাল হাতের ছাপ । 

তারা একটি এনওয়াইএক্স প্রফেশনাল মেকআপ-এর দোকানেও কাজ করেছেন। 

২০২০ সালের অক্টোবরে, ২০২০ সালের ইম্যাজিনেটিভ ফিল্ম অ্যান্ড মিডিয়া আর্টস ফেস্টিভ্যালের উদ্বোধনী গালায় ভার্লিকে একজন পারফর্মার হিসেবে ঘোষণা করা হয়েছিল। "Tantoo Cardinal, Ilona Verley, Lorne Cardinal at imagineNATIVE 2020" . Muskrat Magazine, October 14, 2020.

২০২০ সালের নভেম্বরে, ভার্লির নাম আউট ম্যাগাজিনের প্রভাবশালী এলজিবিটিকিউ ব্যক্তিত্বদের বার্ষিক আউট১০০ তালিকায় অন্তর্ভুক্ত করা হয়েছিল। 

 ব্যক্তিগত জীবন 
ভার্লি একজন ইংক্লাক্যাপমা এবং দ্বৈত-মানস ব্যক্তিত্ব। তারা নিজেদের "গর্বিত আদিবাসী ট্রান্স নারী" হিসেবে পরিচয় দেন। তারা তাদের লিঙ্গ পরিচয়কে পরিবর্তনশীল ও গতিশীল হিসেবে বর্ণনা করেছেন। ২০২০ সালের নভেম্বরে মাসে তারা বলেছিলেন: "আমি কোনও নির্দিষ্ট লেবেলে নিজেকে খুব বেশি বাঁধতে চাই না। কারণ কে জানে, কয়েক মাসের মধ্যে, যখন আমি আরও ভালো মানসিকতা বা আরও ভালো পরিস্থিতিতে থাকব, তখন আমার কেমন অনুভূতি হবে"। একই মাসে LGBTQ&A পডকাস্টে ভার্লি বলেছিলেন, "আমি মনে করি এই মুহূর্তে আমার কাছে, নিজেকে বর্ণনা করার সর্বোত্তম উপায় হলো নন-বাইনারি এবং জেন্ডার ফ্লুইড।"

২০২০ সালের অক্টোবরের তথ্য অনুযায়ী তারা ভ্যানকুভারে বসবাস করেন। কিছুকাল লস অ্যাঞ্জেলেসে থাকার পর তারা আবার কানাডায় ফিরে এসেছিলেন। ২০২০ সালে তারা এনওয়াইএক্স প্রফেশনাল মেকআপ-এর বিরুদ্ধে সাংস্কৃতিক অসংবেদনশীলতার অভিযোগ এনেছিলেন। ২০২৫ সালের জুনে তারা মারাত্মক এক গাড়ি দুর্ঘটনার সম্মুখীন হন, যার ফলে তাদের নাক ও চোয়াল ভেঙে যায়, অন্যান্য জায়গায় আঘাত লাগে, মেরুদণ্ড ভেঙে যায় এবং মুখে গভীর ক্ষত সৃষ্টি হয়।

 ফিল্মোগ্রাফি 
 টেলিভিশন 
 কানাডাস ড্র্যাগ রেস (মৌসুম ১)

 ওয়েব ধারাবাহিক 
 ব্রিং ব্যাক মাই গার্লস (২০২২)

 আরও দেখুন 
 আদিবাসী ড্র্যাগ শিল্পী

 তথ্যসূত্র 

 বহিঃসংযোগ 




বিষয়শ্রেণী:জীবিত ব্যক্তি
বিষয়শ্রেণী:জন্মের সাল অনিশ্চিত
বিষয়শ্রেণী:১৯৯০-এর দশকে জন্ম
বিষয়শ্রেণী:কানাডীয় ড্র্যাগ কুইন
বিষয়শ্রেণী:ট্রান্সজেন্ডার ড্র্যাগ পারফর্মার
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি